17 Eitse ka mor’a lintho tsena mora oa mosali eo, mong’a ntlo, a kula, ’me boloetse ba hae ba tota hoo ho neng ho se phefumoloho e setseng ho eena.+ 18 A re ho Elia: “Taba ea ka le uena ke efe,+ Uena monna oa Molimo oa ’nete? U tlile ho ’na ho tla nkhopotsa+ phoso ea ka le ho bolaea mora oa ka.” 19 Empa a re ho eena: “Mphe mora oa hao.” Joale a mo nka sefubeng sa hae ’me a mo isa kamoreng e marulelong,+ moo a neng a lula teng, ’me a mo robatsa setulong sa hae se kang bethe.+ 20 A qala ho hoeletsa ho Jehova ’me a re: “Jehova Molimo oa ka,+ na u tla hlahisetsa le mohlolohali enoa eo ke lulang le eena ke le mojaki kotsi ka hore u bolaee mora oa hae?” 21 A paqama holim ’a ngoana+ ka makhetlo a mararo ’me a hoeletsa ho Jehova a re: “Jehova Molimo oa ka, ka kōpo, etsa hore moea+ oa ngoana enoa o khutlele ka hare ho eena.” 22 Qetellong Jehova a mamela lentsoe+ la Elia, hoo moea oa ngoana o ileng oa khutlela ka hare ho eena ’me a phela.+ 23 Joale Elia a nka ngoana ’me a mo theola kamoreng e marulelong ho ea ka tlung ’me a mo fa ’m ’ae; joale Elia a re: “Bona, mora oa hao oa phela.”+ 24 Ka mor’a moo mosali eo a re ho Elia: “Joale, ka sebele, kea tseba hore u monna oa Molimo+ le hore lentsoe la Jehova le molomong oa hao ke ’nete.”+